༧གོང་ས་མཆོག་རྒྱ་ནག་ཏུ་ཕེབས་པ་ཡིན་ན་བོད་དང་འབྲེལ་བ་ཡོད་པའི་རྒྱ་ནག་གཞུང་ཕྱོགས་སུ་རབ་བཏགས་ཀྱི་གཏམ་བདེན་པ་དང་རྫུན་མ་དེ་དག་རྩ་མེད་དུ་འགྲོ་ཡི་རེད།རྡོ་རྗེ་ཤུགས་ལྡན་བསྟེན་གསོལ་བ་རྣམས་རྒྱ་ནག་གཞུང་དང་ཁ་མཐུན་བྱེད་ཀྱི་ཡོད་ཞེས་པ་དང་༧གོང་ས་མཆོག་ལ་མཚན་སྨད་ཞུ་བར་ཁོང་ཚོའི་རྒྱ་ནག་གཞུང་ནས་ཕོགས་ལེན་གྱི་ཡོད་རེད་ཟེར་བ་ནི་ངས་ནམ་ཡང་ཁས་ལེན་མི་ཐུབ།རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་རྒྱ་ནག་གཞུང་དང་འབྲེལ་བའི་དགག་ཆ་རྒོལ་འཛིང་དེ་དག་ལམ་སང་མཚམས་འཇོག་བྱེད་དགོས།༧གོང་ས་མཆོག་རྒྱ་ནག་ལ་ཕེབས་པའི་གྲ་སྒྲིག་གནང་སྐབས་ང་ཚོས་རྒྱ་ནག་གཞུང་ལ་ཁ་གཏད་དུ་གཏམ་ཚོ་པོ་དེ་དག་སྨད་པར་མཚམས་འཇོག་ཏེ་༧གོང་ས་མཆོག་རྒྱ་ནག་དང་མཐའ་མར་བོད་དུ་ཕེབས་ཐུབ་པའི་ལམ་འཇམ་པོ་བཟོ་དགོས།༧གོང་ས་མཆོག་རྒྱ་ནག་ལ་ཕེབས་རྗེས་སུ་བོད་མི་ཡོངས་ཀྱི་ཆེད་དུ་གང་ལེགས་པོ་ཡོང་སྐོར་རྒྱ་ནག་གཞུང་དང་རྩོལ་སྒྲུབ་གནང་གི་ཡོད་ཞེས་ཐེ་ཚོམ་མེད།